alexandrainst/scandi-wiki huggingface dataset:
Selbjørn

Selbjørn er den nest største øya i Austevoll kommune i Vestland. På austsida ligg Bekkjarviksund, der Selbjørnsbrua går over til Huftarøy og på vestsida ligg Stolmesund der Stolmabrua går til Stolmen. Selbjørnsfjorden ligg på sørsida av øya med Fitjar og Fitjarøyane på andre sida. 

Fram til 1964 høyrde søraustsida av Selbjørn til Fitjar kommune, medan nordsida var ein del av Austevoll

Den største tettstaden er Bekkjarvik, som er ein gamal handelsstad med gjestgiveri, og av andre grender finn ein Salthella, Rabben, Grasdal og Gauksheim.

Tidlegare namn på øya er Salbjorn i Norre-Edda og Fornmannasoger. I 1567 vart namnet skrive Søldbiønn og i 1723 Sælbiørn. Ein meiner at namnet kanskje er eit tabunamn, og at namnet tidlegare kan ha hatt eit anna dyrenamn. Fiskarar skulle til dømes ikkje nemna ordet «katt» når dei var ute på havet, og dei kunne i staden seie «klodyret» eller «Salens bjørn», sidan katten høyrde til salen eller stova. Om Selbjørn ein gong vart kalla noko med katt, så skulle ikkje namnet nemnast.

Fotnotar 

Øyar i Vestland
Geografi i Austevoll
Langenuen

Langenuen er eit sund i Sunnhordland i Vestland fylke, mellom øyane Stord og Huftarøy i Austevoll i vest og Tysnesøy og Reksteren i Tysnes kommune i aust. Sundet er 35 km langt og strekkjer seg frå Husnesfjorden ved innløpet til Hardangerfjorden i sør til Bjørnefjorden i nord. Mellom Stord og Huftarøy kjem Selbjørnsfjorden inn frå vest. 

Det går ferjesamband mellom Sandvikvåg på Fitjar heilt nord på Stord til Halhjem i Os kommune, som går langs den nordlege delen av Langenuen. Frå Jektevik på Stord går det ferjesamband over Langenuen til Hodnanes på Tysnes og til Huglo. Det er planar om å byggje ei bru over Langenuen frå Jektevik på Stord til Hodnanes på Tysnes som ein del av E39 og den framtidige kyststamvegen mellom Stord og Bergen.

Historie
Den 30. mars 1942 styrta eit fly frå den tyske krigsmakta, av modelltypen Messerschmitt Bf 109 i Langenuen, truleg grunna tekniske vanskar. Piloten omkom i styrten.

Kjelder 

Sund i Vestland
Geografi i Stord
Geografi i Fitjar
Geografi i Tysnes
Geografi i Austevoll
34 Circe

34 Circe er ein stor og veldig mørk hovudbelteasteroide.

Den vart oppdaga av Jean Chacornac den 6. april 1855 og namnsett etter gudinna Kirke frå gresk mytologi.

Kjelde 

Circe
C
Universitetsbiblioteket i Agder

Universitetsbiblioteket i Agder (UBA) er ein del av Universitetet i Agder og er primært ein informasjonsressurs for studentar og forskarar ved dette universitetet. Universitetsbiblioteket i Agder yter også tenester til einskildpersonar, næringslivet, kulturlivet og andre utdanningsinstitusjonar. Samlinga er registrert i BIBSYS.

Biblioteket hadde tidligare fem avdelingar lokalisert i Arendal, Grimstad og Kristiansand. Men etter at den nye campus for universitetet vart opna i Grimstad 31. august 2010, er det no berre to bibliotekavdelingar, ei i Grimstad og ei i Kristiansand.

29 personar er tilsett ved Universitetsbiblioteket i Agder. Jesper Christian Mørch er bibliotekdirektør.

Sjå også
Kildekompasset

Referansar

Bakgrunnsstoff 

Universitetsbiblioteket på Facebook
Bramseil - offisiell blogg
Årsmeldingar frå UBA 

Bibliotek i Noreg
Universitetet i Agder
Universitetsbibliotek
Holt seminar

Holt seminar (Christiansands Stiftsseminarium på Holt) (1839 til 1877) vart seinare til lærarhøgskolen i Kristiansand, som no er ein del av Universitetet i Agder.

Arne Garborg studerte ved Holt seminar i perioden 1868-70.

Utdanning i Agder
Universitetet i Agder
Kultur i Tvedestrand
Historie i Tvedestrand
Utdanningsinstitusjonar skipa i 1839
1839 i Noreg
Halsnøy kloster

Halsnøy kloster vart bygd på 1100-talet og ligg på Halsnøy i Kvinnherad i Vestland. Kloster var vigsla den heilage ande. 

Halsnøy kloster var eit av fem augustinaranlegg i Noreg i mellomalderen. Ifølge ei seinare skriftleg kjelde, som ein meiner er truverdig, skal klosteret ha vorte grunnlagd i 1163-64 av jarlen Erling Skakke, i samanheng med at sonen Magnus Erlingsson vart krona til norsk konge. Halsnøy kloster fekk i løpet av mellomalderen store jordegods og vart eit av dei rikaste klostera i norsk mellomalder.

Halsnøy ligg midt i den gamle seglingsleia mellom Stavanger og Bergen og i tillegg til dei andelege oppgåvene hadde Halsnøy kloster i tillegg i oppgåve å ta imot, husa og ta seg av ferdafolk, og å stelle sjuke og vanhelsa folk. Det var derfor på sett og vis halvt gjestgjeveri og halvt hospital. I tillegg fekk Halsnøy inn store rikdomar på jordegods i Sunnhordland. 

Klosteret vart først nemnd i skriftlege kjelder i 1287 og det hadde eit nært forhold til biskopen i Bergen, og mange av sakene deira måtte godkjennast av han. I tillegg hadde dei eit nært forhold til Jonsklosteret i Bergen, som var det andre augstinarklosteret i bispedømet. 
 
Ved reformasjonen i 1536 vart klosteret nedlagd og gjekk då over til å vere krongods, som med mange andre klostereigedomar i Noreg. Frå 1539-1654 vart Halsnøy kloster organisert som eit len med eigen lensherre. Seinare gjekk det inn under Bergenhus og vart driven som futedøme saman med Hardanger og Voss. Futen, Kammerråd Andreas Juel fekk i 1758 kjøpe futegarden Kloster. Mestedelen av klostergodset vart seld i siste halvdelen av 1700-talet. Frå 1758 og fram til 1956 har garden Kloster vorte drive som Storgård/Herregård av Juel-familien. Rundt 1840 vart restane av det indre klosteranlegget og kyrkje-ruinen rive av Løytnant Andreas Juel og nytt våningshus vart bygd av steinen.

I 1956 kjøpte Sunnhordland Folkemuseum klostertunet, som omfattar kloster-ruinane, våningshuset frå 1841, hageanlegg, naust og brygge. Hovudhuset har seinare år vorte restaurert, både soveromma oppe i loftsetasjen, kjøken, stover og toalett er i dag i god stand. Slik bygningsrestane ligg i dag avspeglar dei det utbygde klosteranlegget slik det låg frå rundt 1300 av. I norsk samanheng er Halsnøy kloster særeige ved at det er det ytre anlegget som er bevart og ikkje den sentrale klosterfirkanten. Bortsett fra Halsnøy kloster finn ein berre to andre klosteranlegg i Noreg dette gjeld for; Selja i Nordfjord og Hovedøya i Oslo.

Kjelder 
 Lidén, H.-E. (1967): Halsnøy kloster. Fortidsminner 54. Oslo.

Bakgrunnsstoff

Kunsthistorie
Kloster i Noreg
Turistmål i Kvinnherad
Byggverk i Kvinnherad
Kulturminne i Kvinnherad
Freda bygg i Vestland
Nawaz Sharif

Nawaz Sharif () er ein pakistansk politikar og tidlegare statsminister, fødd i Lahore i Punjab. Han er blitt vald til statsminister to gonger, og leia mellom anna landet då det prøvesprengde si første atombombe i 1998. 

Sharif blei avsett i eit militærkupp av general Pervez Musharraf i 1999, og året etter stilt for retten for mellom anna korrupsjon, kapring og terrorisme, dei to siste punkta i samband med forsøket hans på å avsetja Musharraf som militærleiar. Høgsteretten i Pakistan dømde han til livstid i fengsel, ei bot på 20 millionar rupiar og forbaud han å delta i pakistansk politikk og å ha ei offentleg stilling dei neste 21 åra. Fengselsstraffa blei seinare omgjort til landsforvising til Saudi-Arabia.

Den 10. september 2007 prøvde Nawaz Sharif å venda tilbake til Pakistan, men same dagen han landa blei han send tilbake til Saudi-Arabia av Musharraf. 25. november same året fekk han likevel løyve til å venda tilbake til landet, og erklærte at han kom til å stilla som kandidat i parlamentsvalet i januar 2008.

Fotnotar 

statsministrar i Pakistan
Trettande dag jul

Trettande dag jul, heilage tre kongars dag, gamle juledag, epifani eller Kristi openberringsdag er ein kristen høgtidsdag som fell på 6. januar, eller søndagen mellom 2. og 8. januar. Dagen er til minne om openberringa av Jesus til verda, i austleg kristendom med fokus på dåpen hans, i vestleg kristendom ved at tre vise menn, eller kongar, vitja det nyleg fødde Jesusbarnet.

Trettandedag kan avmerkast på primstaven med tre kroner, tre krossar eller tre menn.

Dagen er ein tradisjonell slutt på jula, og i katolsk tradisjon overgangen til karnevalet. Han blir innleidd av tolvte dag jul, heilagetrekongarsaftan, og følgd av tjuandedag ein oktav seinare.

Feiring 

Dia de los tres Reyes, som er det spanske namnet, er viktig i mange spansktalande område. I Spania blir julegåver gjevne denne dagen. I Mexico kan ungar senda opp ballongar med ønskebrev til kongane og ta bilde av seg sjølv saman med utkledde heilage tre kongar. 

Særleg i katolske land er det også vanleg å eta «kongekaker», særskilde kaker der det gjerne er innbakt bønner eller små figurar meir eller mindre knytte til feiringa. Tradisjonelt blei den som fekk gjenstanden i kaka utropt til (bønne)konge eller dronning for dagen. I nyare tid kan ein i staden få i oppdrag å kjøpa neste kake.

Opptog til minne om dei tre kongane har funne stad også i reformerte område, der skikken er blitt lausrive frå kyrkja. Barn utkledde som kongar og stjernegutar med høge, spissa hattar synga heilage tre konger-viser i opptog var vanlege i Danmark på denne dagen fram til for rundt 100 år sidan, og er blitt tekne opp igjen i nyare tid.

Kristi openberringsdag er ei av dei tolv store høgtidene i den ortodokse kyrkja.

Status 
Trettandedagen er som julaftan å rekna i Spania. Dagen er også viktig i mange andre spansktalande område.

I Sverige og Finland er trettondedagen offentleg heilagdag.

Dagen var heilagdag i Danmark-Noreg fram til festdagsreduksjonen i 1771 og vart sidan halde som slenghelg, ein dag då tenarane fekk fri, men kunne gjere lett arbeid for seg sjølve, fram mot moderne tid. I Den norske kyrkja er feiringa av dagen flytta til Kristi openberrings sundag. I vår tid er trettandedagen ein dag det mange stader er tradisjon for juletrefestar.

Kjelder 
 Trettandagen på Universitetsbiblioteket i Trondheim 
 
 
 
 

Jul
Høgtider
Januar
Eikelandsfjorden i Fusa

Eikelandsfjorden er ein 6,5 km lang fjordarm av Fusafjorden og Bjørnafjorden i Bjørnafjorden kommune i Vestland. Kommunesenteret Eikelandsosen ligg inst i fjorden. 

Fjorden har innløp mellom Stølsneset ved Gjerdavik, nord for bygda Fusa, i søraust og Altanesodden i nordvest. Vest for Altaneset ligg Ådlandsfjorden. På nordsida av fjorden ligg bygdene Havskår og Helland, og på sørsida ligg Bergegrend. Eikelandsfjorden har nokre få holmar: Austestadholmane ved Austestad, ein holme ved Bergegrend og Havskårholmen ved Havskår.

Fjordar i Bjørnafjorden
Tor Midtbø

Tor Midtbø () er ein norsk statsvitar. Han er professor ved Institutt for sammenliknende politikk ved Universitetet i Bergen.

Bakgrunnsstoff 
 	
 presentasjon frå Institutt for sammenliknende politikk  

Norske statsvitarar
Norske professorar
Professorar ved Universitetet i Bergen
Benazir Bhutto

Benazir Bhutto () var ein pakistansk politikar og tidlegare statsminister, den første valde regjeringsleiaren i eit muslimsk land etter kolonitida. Ho var statsminister i to periodar, 1988–1990 og 1993–1996. Ho blei drepen like etter at ho hadde halde ein tale under valkampen for det pakistanske parlamentsvalet 2008.

Benazir Bhutto var dotter av den avsette og avretta statsministeren Zulfikar Ali Bhutto og parlamentsrepresentanten Begum Nusrat Bhutto. Ho utdanna seg mellom anna ved Radcliffe og Harvard i USA og ved universitetet i Oxford i Storbritannia. 

Etter at faren blei avsett i 1975 blei Bhutto sett i husarrest. Ho fekk løyve til å reisa til Storbritannia i 1984, der ho blei eksilleiar for Pakistan People's Party, partiet til den då avretta faren. Etter at militærdiktatoren Muhammad Zia-ul-Haq døydde drog ho tilbake til Pakistan som opposisjonsleiar.

16. november 1988, i det første frie valet på over eit tiår, fekk PPP flest sete i nasjonalforsamlinga. 2. desember blei 35-årige Benazir Bhutto teken i eid — den yngste personen og den første kvinna i ein muslimsk stat i moderne tid.

Bhutto blei avsett i 1993 og igjen i 1996 etter korrupsjonsskuldingar. I 2006 blei ho og mannen etterlyste for korrupsjon av Interpol.

Frå 1999 til 2007 budde Benazir Bhutto i sjølvvalgt eksil i Storbritannia og Dei sameinte arabiske emirata. Hausten 2007 gjorde ho ein avtale med president Pervez Musharraf og kom tilbake til heimlandet den 18. oktober. Triumftoget hennar gjennom Karachi blei utsett for eit bombeåtak som drap over 100 personar, men ho sjølv blei ikkje skadd. 

Då Musharraf innførte unntakstilstand i november 2007 protesterte Bhutto, og planla store organiserte protestar mot regjeringa. 9. november 2007 blei ho sett i husarrest, men sleppt fri dagen etterpå.

27. desember 2007 vart Benazir Bhutto drepen då ho kom ut frå eit valmøte i Rawalpindi. Drapsmannen skaut mot henne då ho strekte seg ut av bilen for å vinka til tilhengjarane sine før han utløyste ei bombe som drap han og minst 16 i nærleiken. Bhutto blei frakta til sjukehus der ho seinare døydde. Drapet utløyste folkeuro fleire stader i Pakistan.

Fotnotar 

Første kvinnelege stats- og regjeringsleiarar
Statsministrar i Pakistan
Folk frå Karachi
Fylkesveg 545

Sjå òg Fylkesveg 545 (fleirtyding)
Fylkesveg 545 (Fv545) går mellom Sandvikvåg i Fitjar og Leirvik i Stord. Veglengda er 29,8 km.

Før 1. januar 2010 var vegen riksveg, etter at forvaltingsreformen trod i kraft har han status som fylkesveg.

Kommunar og knutepunkt

Sandvikvåg
 frå Gloppen til Tveit
 frå Fitjar til Røydland (9,0 km)
 Røydland

 frå Petterteig til Sælevik i Fitjar (4,5 km)
 Flyplassvegen frå Dyvik til  (2,4 km)
 frå Sagvåg skule til Vikanes (2,0 km)
 frå Sagvåg til  Lønning (6,3 km)
 frå Sagvåg til Sagvåg ferjekai (0,7 km)
  Meatjørna ved Leirvik

Bakgrunnsstoff 

Primære fylkesvegar
Fylkesvegar i Hordaland
Vegar i Fitjar
Vegar i Stord
Sandvikvåg

Sandvikvåg er ei ferjehamn på Fitjar i Sunnhordland. Hamna er den sørlege delen av eit av dei mest trafikkerte ferjesambanda i Noreg, som går til Halhjem i Os kommune, samt eit mindre samband mot Husavik på Huftarøy på Austevoll. 

Ferjekaien vart teken i bruk i 1965, og har i dag to ferjelemmer. I 2006 vart både ferjekaien og oppstillingsplassen utvida i samband med at nye gassdrivne og større ferjer vart tekne i bruk. I dag har kaien ein kapasitet på 300 bilar til Halhjem og 50 bilar til Husavik. 

Sandvikvåg har opning ut mot Selbjørnsfjorden.

Bakgrunnsstoff 

Samferdsle i Fitjar
Ferjestader i Vestland
Slåtterøy fyrstasjon

Slåtterøy fyrstasjon ligg på øya Slåtterøya, ei av dei ytterste Fitjarøyane i Selbjørnsfjorden og høyrer i dag til Bømlo kommune. Fyret vart oppretta i 1859 og er 25 meter høgt. Fyret er det mest lyssterke i landet etter at det kom elektrisk kraft fram i 1958, og frå ei høgd på 45,8 meter over havet lyser lykta 18,5 nautiske mil ut i havet. Frå landingen og opp til fyret går ein 300-400 meter lang veg i hogd stein. 

Fyret var heimstad til tre familiar fram til 1958, då desse vart flytta i land, medan vaktarane hadde hyblar på fyret. 

Fyret vart automatisert på 1980-talet og avfolka i 2003. I 1999 vart fyret freda av Riksantikvaren med heimel i kulturminnelova.

Klima 

Sidan juli 1923 har det vore vêrstasjon i drift på Slåtterøy. Denne vart automatisert i 1997. Slåtterøy er ein av stasjonane i Noreg med høgaste årsmiddeltemperatur.

Fotnotar

Bakgrunnsstoff 

Fyr i Vestland
Byggverk i Bømlo
Samferdsle i Bømlo
Kulturminne i Bømlo
Freda bygg i Vestland
Fitjarøyane
Vik-Sandvik Group

Vik-Sandvik Group er eit skipsingeniørselskap heilegd av Wärtsilä Corporation, med base på Fitjar i Vestland og det største firmaet i Europa av sitt slag. 

Vik-Sandvik AS er den eldste delen av selskapet og vart oppretta i 1975 på Fitjar. Selskapet har teikna om lag 400 skip, av nesten alle typar, som er bygd på skipsverft rundtom i heile verda. Dei har spesialisert seg på fiske-, offshore og seismikkfartøy, samt ombygging.

Selskap i gruppa 
Vik-Sandvik Group består av følgjande selskap i tillegg til Vik-Sandvik AS: 
 I Gdynia i Polen ligg Vik-Sandvik Poland Ltd med 80 skipsariktektar som tilsette. 
 Skipskonsulent AS er eit konsulentfirma som kan gje tenester innan design, drift og tilgjengeleg teknologi. Firmaet held til i Bergen 
 SK Shanghai Ltd held til i Shanghai i Kina og driv med skipsteikning og kommunikasjon med skipsverft i Kina. 
 Albatross D.O er eit skipsingeniørfirma med i Novi Sad i Serbia
 Omega Technology AS er eit selskap som leverer ingeniørtenester til oppdrettarar og utstyrsleverandørar. Selskapet vart oppretta i 2001 med kontor på Fitjar og ei avdeling i Ålesund. 
 El-Design AS er eit ingeniør- og konsulentselskap som driv med konsulenttenester innan elektrisk design og dokumentasjon for fartøy. Dei held til i Omastrand. 
 VS Industrial Design er ein del av gruppa som baserer seg på industridesign og produktutvikling. 
 Vik·Sandvik Brasil er eit selskap i gruppa i Rio de Janeiro i Brasil, som har som hovudmål å markedsføre skipsdesign og konsulenttenester i Brasil, Sør-Amerika og Nord-Amerika.
 Vik-Sandvik Marine Services AS er eit selskap som yter design- og ingeniørtenester for skipsbyggarindustrien. Dei held til i Avaldsnes på Karmøy. 
 Vik-Sandvik Design India Pvt. Ltd er eit prosjektsamarbeid mellom Vik-Sandvik Group og MDL Energy Ltd. som held til i Chennai (tidl. Madras) i India og yter teneser innan skipsdesign og løysingar for skipseigarar, skipsverft og oljeselskap.

Bakgrunnsstoff 
 Heimeside 

Norske føretak
Fitjar kommune
Skipingar i 1975
Jens R. Nilssen

Jens Richard Nilsen () var ein norsk teiknar og illustratør. Han laga ei mengd karikaturar, vitseteikningar og teikneseriar frå 1905 og nesten seksti år framover, ofte under signaturen Jens R.

Jens R. Nilssen vart fødd og voks opp på Valberg i Lofoten. Han gjekk på Kunst- og handverksskulen i Oslo, reiste så til Peder Severin Krøyer sin målarskule i København. Han fekk med måleri på Haustutstillinga i 1905 og i 1907. Frå då av tok han til å teikne i satiriske moroblad som Hvepsen, Humoristen og Karikaturen. Etter kvart vart han ein av dei mest brukte og kjende illustratørane i landet. Han illustrerte også mange bokomslag og barnebøker. Jens R. er likevel mest kjend som ein teikneseriepioner med Smørbukk og Tuss og Troll for Norsk Barneblad, Vangsgutane for Fonna Forlag og Haukepatruljen, frå 1930 til 1959, for Ukemagasinet. Desse vart etter kvart samla i eigne hefte.

Kjennemerket på teikningane til Jens R. er ein tynn og presis pennestrek i ein stil som kombinerer realisme, karikatur og solid teiknehandverk. Jens R. var uvanleg produktiv. Han skal ha laga rundt tusen teikningar for året i over femti år. Teiknestilen hans forandra seg praktisk talt ikkje i desse åra.

Bakgrunnsstoff 
 Kort biografi
 Minneord i Norsk Barneblad
 Jens R.s Smørbukk-forsider
 Forsider fra Haukepatruljen m.m. 
 Om Haukepatuljen o.a.
 Omtale av biografien om Jens R.
 Sjølvportrett 
 Kort, engelskspråkleg biografi

Nilssen, Jens R.
Nilssen, Jens R.
Nilssen, Jens R.
Nilssen, Jens R.
Sjøtroll Havbruk

Sjøtroll Havbruk er eit norsk selskap som baserer seg på fiskeoppdrett i Hordaland. Det har base i Bekkjarvik på Selbjørn i Austevoll kommune. Selskapet vart stifta i 1980.

Møgsterfamilien på Austevoll satsa på havfiske og oppretta det første fiskeoppdrettsanlegget sitt i 1970-åra. I 1990 vart oppdrettsverksemda samla under namnet Sjøtroll. Selskapet har i dag 22 matfiskanlegg frå Sveio kommune i sør til Osterfjorden i nord. I tillegg har selskapet seks settefiskanlegg og tre foredlingsanlegg. Foredlingsanlegga ligg i Brandasund i Bømlo kommune, Reksteren på Tysnes kommune og på Sotra.

Kjelder 

Norske føretak
Næringsliv i Austevoll
Fiskeoppdrett
Lynghei

Lynghei er ein biotop med låg, treaktige vegetasjon, som lyng, som regel i næringsfattig, surt jordsmonn.

Lyngheilandskapet er eit kulturlandskap som før var utbredt langs kysten frå Lofoten i nord til Portugal i sør. Noko finst framleis, men landbruksomlegging og til dels turisme med hyttebygging har gjort at det berre er små flekkar igjen. Lyngheisenteret på Lygra i Hordaland er etablert for å ta vare på mest mogeleg av det gamle.

Lyngheier i Noreg 
I Noreg finn ein hovudsakleg lyngheier på Vestlandet og nordover langs kysten. Det består av grasbeite mellom knauser, med større og mindre område der lyngen veks. Fjellgrunnen er stort sett gneis og granitt, som gjev lite mineral til jorda. Jordsmonnet er tynt og vegetasjonen er prega av det, med hardføre vekster som nyttar lite næring og toler både periodar med regn og langvarig tørke.

Etter at geitehaldet byrja å gå ned, ser ein at einer trugar med å ta overhand. Sauen et mykje, men ikkje einerspirer. Både lyng og einer vart i gamle dagar haldne i sjakk ved at ein sette fyr på større område om våren før dei nye grasspirene var komne opp av jorda. Gjødslinga tok dyra seg av.

Bakgrunnsstoff 
 Lyngheisenteret

Landbrukshistorie
Skråningslandformer
35 Leukothea

35 Leukothea er ein stor og mørk hovudbelteasteroide.

Den vart oppdaga av Karl Theodor Robert Luther den 19. april 1855 og namngjeven etter sjøgudinna Leukothea frå gresk mytologi.

Kjelder 

Leukothea
Leukothea
Reksteren

Reksteren er den nest største øya i Tysnes kommune i Sunnhordland i Vestland fylke. Øya har om lag 250 innbyggjarar i vinterhalvåret og eit areal på 37 km². Det er brusamband over Bårdsund til Tysnesøy. På Flygansvær på Reksteren ligg det eit kystfort frå 2. verdskrigen.

Reksteren grensar til Bjørnafjorden i nord og Langenuen i vest. Mellom Reksteren og Tysnesøy ligg Søreidsvika.

Kjelder 
 Tysnes kommune.no

Busetnader i Tysnes
Øyar i Vestland
Våge på Tysnes

Våge er den einaste tettstaden i Tysnes kommune i Sunnhordland i Vestland fylke og har eit innbyggjartal på 539 (2008). Våge er eit handelssentrum i kommunen med fleire butikkar. På staden finn ein også fleire attraksjonar.  går forbi Våge. Dersom Hordfast vert bygd over Fusa, vil den nye vegen gå utanfor Våge.

Busetnader i Tysnes
Tettstader i Vestland
Ferjestader i Vestland
Våge

Oppslagsordet Våge kan ha fleire tydingar:

Tettstadar 

 Våge på Tysnes
 Våge på Karmøy

Matrikkelgardar 
 Våge i Hyllestad
Provinsen Isernia

Provinsen Isernia (italiensk Provincia di Isernia) er ein provins i regionen Molise i Italia. Hovudstaden er byen Isernia. Han har eit areal på 1 529 km² og totalt 89 775 innbyggjarar (2001). Det er 52 kommunar i provinsen.

Største kommunane
Stand: 31. mai 2005

Bakgrunnsstoff 
 Offisiell side

Kjelder 

Molise
Provinsen Alessandria

Provinsen Alessandria  (italiensk Provincia di Alessandria) er ein provins i regionen Piemonte i Italia. Hovudstaden er byen Alessandria. Han har eit areal på 3 560 km² og totalt 429 080 innbyggjarar (2005). 

I nord grenser han til provinsen Vercelli og i vest til Tornio og Asti. I sør grenser han til Liguria (provinsane Savona og Genova). I sørvest grenser han såvidt til provinsen Piacenza i Emilia-Romagna, og i aust til provinsen Pavia i Lombardia.

Det er 190 kommunar i provinsen og dei største av desse er:

Bakgrunnsstoff 
 Offisiell side

Kjelder 

Piemonte
Provinsen Asti

Provinsen Asti  (italiensk Provincia di Asti) er ein provins i regionen Piemonte i Italia. Hovudstaden er byen Asti. Han har eit areal på 1 504 km² og totalt 206 265 innbyggjarar (2004). Det er 118 kommunar i provinsen.

Største kommunane (2010)

Bakgrunnsstoff 
 Offisiell side

Kjelder 

Piemonte
Biella-provinsen

Provinsen Biella  (italiensk Provincia di Biella) er ein provins i regionen Piemonte i Italia. Provinsen vart oppretta i 1992 og hovudstaden er byen Biella. Han har eit areal på 913 km² og totalt 186 960 innbyggjarar (2001). Det er 82 kommunar i provinsen og dei største av desse er:

Bakgrunnsstoff 
 Offisiell side

Kjelder 

 Piemonte
Provinsen Cuneo

Provinsen Cuneo  (italiensk Provincia di Cuneo) er ein provins i regionen Piemonte i Italia. I vest grenser provinsen til Frankrike og departementa Alpes-Maritimes, Alpes-de-Haute-Provence og Hautes-Alpes i regionen Provence-Alpes-Côte d'Azur. I nord grenser han til provinsen Torino, i aust til provinsen Asti, i sør til provinsen Savona og provinsen Imperia i Liguria. 

Han vart òg kalla Provincia Granda, den store provinsen, fordi han er den tredje største provinsen i landet (etter Bolzano og Foggia). Dette skapte tidlegare problem for innbyggjarane i Alba som måtte reise langt til Cuneo kvar gong dei hadde æren med provinsstyret. Fleire gonger har det vorte gjort framlegg om å dele provinsen i to. 

Hovudstaden er byen Cuneo. Han har eit areal på 6 903 km² og totalt 556 359 innbyggjarar (2001). Det er 250 kommunar i provinsen og dei største av desse er:

Bakgrunnsstoff 

 Offisiell side

Kjelder 

Piemonte